open-index/open-wikipedia-markdown huggingface dataset:
David Suzuki

**David Takayoshi Suzuki** (født 24. mars 1936 i Vancouver) er en canadisk zoolog, universitetsprofessor, kringkastingsmann og miljøforkjemper. Han er særlig kjent for sine radio- og fjernsynsprogrammer om natur og miljø.

Suzuki avla i 1961 doktorgrad i zoologi ved University of Chicago. Han arbeidet som professor i genetikk ved University of British Columbia fra 1963 til han ble pensjonist i 2001.

Fra midten av 1970-tallet begynte han å medvirke i programmer om natur og miljøspørsmål i radio og på fjernsyn. Han forfattet også bøker om disse emnene. For det canadiske publikum ble Suzuki kjent som vert for CBC Televisions vitenskapsmagasin *The Nature of Things*, en programserie som er sendt i over 80 land. Han er også kjent som miljøforkjemper og som kritiker av regjeringers manglende vilje til å beskytte miljøet. Suzuki har engasjert seg i spørsmålet om klimaendring og medvirket i 1990 til etableringen av David Suzuki Foundation, som har som mål å finne fram til måter menneskelige samfunn kan eksistere i balanse med naturen.

Suzuki var fra 1983 til 1991 styremedlem i Canadian Civil Liberties Association.

Suzuki har mottatt en rekke utmerkelser for sitt virke. Han er følgesvenn av Canadaordenen og har mottatt Britisk Columbia-ordenen. Suzuki ble i 2009 tildelt Right Livelihood Award. Han har også mottatt Kalingaprisen. Suzuki er æresdoktorer fra 25 universiteter i Canada, USA og Australia.

## Referanser


## Eksterne lenker
* 
* 
*  Biography, David Suzuki Foundation
EM i friidrett 2010 – Diskoskast kvinner

**Kvinnenes diskoskast** under EM i friidrett 2010 fant sted den 27. og 28. juli på Estadi Olímpic Lluís Companys i Barcelona. 

## Medaljer

## Rekorder

## Resultater
### Kvalifisering

Kvalifisering: Kvalifiseringskravet var 60,00 (Q), eller blant de 12 beste.

} || A || align="left" |  Tanja Komulainen ||align=left|  ||  ||  ||  || ***' || 
|-
| || B || align="left" |  [[Věra Pospíšilová-Cechlová]] ||align=left|  ||  ||  ||  || ***' ||  
|}

### Finale

## Referanser
* Kvalifiseringsresultater 
* Finaleresultater 


## Kalender
Drums of War

***Drums of War*** er et musikkalbum med TinDrum, utgitt i 1988. Albumet lå syv uker på VG-lista og endte med syvendeplass som beste plassering.

## Sporliste

# «Drums of War» (Dag Ingebrigtsen/Torstein Flakne)
# «Horoscope» (Ingebrigtsen/Flakne)
# «Stranger In Paradise» (Ingebrigtsen/Flakne)
# «Midnite Dynamite» (Trond Øien)
# «Rain» (Trond Øien)
# «Hello, the World Is Callin'» (Ingebrigtsen/Flakne)
# «Can't Get Enough» (Mick Ralphs)
# «Miracle of Love» (Trond Øien)
# «Keep Runnin'» (Ingebrigtsen/Flakne)
# «Once Bitten, Twice Shy» (MissLead)

## Medvirkende
### TinDrum
* Tove Teigberget - sang
* Trond Øien - gitarer, kor, låtskriver 
* Sid Ringsby - bass, kor
* Diesel Dahl - trommer, perkusjon
### Øvrige medvirkende
* Svein Dag Hauge - produsent
* Sverre Henriksen - tekniker, miksing
* Alf Christian Hvidsteen - synth, tekniker
* Dag Ingebrigtsen - låtskriver
* Torstein Flakne - låtskriver 
* Tor Erik Ledang - coverdesign, artwork
* Nina Dreyer - coverfoto 
## Eksterne lenker
* Drums of War
How ’Bout This?!

***How 'Bout This?!*** er et musikkalbum med TinDrum, utgitt i 1989. På albumet er det Dag Ingebrigtsen som er vokalist.

## Spoliste
# «I Was Made for Rock'n'Roll» (Dag Ingebrigtsen/Torstein Flakne)
# «Dolce Vita» (Ingebrigtsen/Trond Øien)
# «Streetfighter» (Ingebrigtsen/Øien)
# «Masquerade» (Ingebrigtsen/Øien)
# «The Show Must Go On» (Ingebrigtsen/Flakne)
# «First Time» (Ingebrigtsen/Flakne)
# «Hot Summer» (Ingebrigtsen/Flakne)
# «I Love to Love» (Ingebrigtsen/Flakne)
# «Love Shines» (Ingebrigtsen/Øien)
# «Fantasia» (Ingebrigtsen/Øien)

## Medvirkende
### TinDrum
* Dag Ingebrigtsen - sang, låtskriver
* Trond Øien - gitarer, kor, låtskriver 
* Sid Ringsby - bass, kor
* Diesel Dahl - trommer, perkusjon
### Øvrige medvirkende
* Rolf Graf - keyboard, produsent, tekniker, miksing
* Kjetil Bjerkestrand - keybord
* Paul West - keyboard
* Rune Nordal - tekniker, miksing
* Roberth Opsahl-Engen - tekniker
* Rolf Kjernet - tekniker
* Ove Holand - tekniker
* Torstein Flakne - låtskriver 
* Arne Nordtømme - fotograf
* Nina Gerhardsen - fotograf
* Dag Thorenfeldt - coverfoto 
* Tor Erik Ledang - coverdesign, artwork, layout

## Eksterne lenker
* «Diesel Dahl's Tindrum ‎– How 'Bout This?!», Discogs
Tilleggsmasse

**Tilleggsmasse** (engelsk: *added mass*) er en betegnelse på tregheten som tilføres systemet når et legeme beveger seg gjennom en omkringliggende væske. Den omkringliggende væsken må forflyttes, for å skape plass til det bevegelige legemet.
Institutt for klinisk medisin (UiO)

**Institutt for klinisk medisin** (Klinmed) er et institutt ved Det medisinske fakultet ved Universitetet i Oslo. Instituttet er resultat av en rekke sammenslåinger og er nå et av tre institutter ved fakultetet. Før det ble slått sammen til et konsolidert institutt ble det betegnet Institutt*gruppe* for klinisk medisin og omfattet en rekke institutter innenfor klinisk medisin. Med ca. 700 ansatte fordelt på ca. 425 årsverk er Institutt for klinisk medisin UiOs største institutt. Institutt for klinisk medisin har ansvar for undervisning og forskning innen alle kliniske fag, fra diagnostikk og behandling til oppfølging av pasienter med vanlige så vel som sjeldne sykdommer.

Mange stillinger er kombinerte med kliniske stillinger ved Oslo universitetssykehus og Akershus universitetssykehus, på det høyere nivået vanligvis som overlege. Virksomheten følger den kliniske aktiviteten ved sykehusene og er spredt over en rekke geografiske områder. Organisasjonen har tre formelle nivåer: institutt, klinikk og avdeling.

Instituttleder er professor Ivar Prydz Gladhaug.

## Inndeling
Instituttet er delt inn i 11 klinikker, ved henholdsvis Oslo universitetssykehus og Akershus universitetssykehus:
;Klinikker tilknyttet Oslo universitetssykehus
* Klinikk for psykisk helse og avhengighet
* Medisinsk klinikk
* Klinikk for kirurgi og nevrofag
* Kvinne- og barneklinikken
* Hjerte-, lunge- og karklinikken
* Akuttklinikken
* Klinikk for diagnostikk og intervensjon
* Klinikk for kreft, kirurgi og transplantasjon

;Klinikker tilknyttet Akershus universitetssykehus
* Klinikk for helsetjenesteforskning og psykiatri
* Klinikk for kirurgiske fag
* Klinikk for indremedisin og laboratoriefag

## Eksterne lenker
* Institutt for klinisk medisin
Johannes Avetaranian

**Johannes Avetaranian**; født *Muhammad Şükri* (født 30. juni 1861, død 11. desember 1919) var en tyrkisk etterkommer av den islamske profet Muhammed. Han var opprinnelig en mulla i Tyrkia som konverterte fra islam til kristendommen, og senere ble han misjonær for Svenska Missionskyrkan, et svensk protestantisk trossamfunn, i den sørlige delen av Xinjiang i Kina i tiden 1892–1938. Han oversatte *[[Det nye testamente]]* til uigursk, et tyrkisk språk som snakkes blant annet i de vestlige deler av Kina.

## Liv og virke
Avetaranian ble født i Erzurum i østlige Tyrkia i 1861 i en muslimsk familie. Hans mor var døv, blind og stum, og døde da Avetaranian var kun to år gammel. Hans far var en dervisj (muslimsk asket). Han tok det armenske navnet Johannes Avetaranian (Avetaran betyr «evangelium») og ble døpt som kristen i Tiflis i Russland (dagens moderne by Tbilisi i Georgia) den 28. februar 1885.

I sin biografi *A Muslim Who Became a Christian* uttalte Aveteranian at han var ikke oppmerksom på at han nedstammet fra Muhammed før han gjorde en reise sammen med sin far til Erzurum. I løpet av reisen måtte Aveteranian og hans far sette på seg grønne turbaner som kun sayyider eller etterkommere av Muhammad kan gjøre. Før dette hadde han kun båret den en gang i sin barndom. Den grønne turbanen hadde vært en gave som ble gitt til ham fra en tante på morssiden. En lokal mulla ble overrasket over å se grønn turban og spurte om hvorfra han hadde fått den. Deretter anmodet han Aveteranian om å spørre sin tante om hun var klar over at kun sayyider kunne bære den, og Aveteranian så gjorde, og den neste dagen gikk hans tante til mullaen og klargjorde mullaens tvil ved å avsløre sin fars navn. Etter denne hendelsen fikk Aveteranian respekt fra mullaen som alltid bøyde seg i hans nærvær.

Avetaranian var den første fra Svenska Missionskyrkan som oppholdt seg Kashgar da han dro dit i 1892. Han forlot stedet i 1897 og trodde da at han aldri ville komme tilbake. Isteden arbeidet han sammen med den tyske orientmisjonen i Bulgaria hvor han var med på å starte en kristen avis på tyrkisk, *Gunesj*. Avisen hadde også en del sirkulasjon i selve Tyrkia.

Den svenske misjonæren Gustav Raquette kom til Filipopol (dagens Plovdiv) i Bulgaria hvor han samarbeidet med Avetaranian på en revisjon av bibeloversettelsen.

## Referanser


## Litteratur
* ''A Muslim who became a Christian'', oversatt til engelsk av John Bechard
* Avetaranian, Johannes; Schäfer, Richard ([1905] 1930): ''Geschichte eines Mohammedaners der Christ wurde'', og den samme teksten i Schäfers oversettelse til engelsk

## Eksterne lenker
* Damianov, Atanas (2002): ''Die Arbeit der Deutschen Orient-Mission unter den türkischen Muslimen in Bulgarien von Anfang des 20. Jahrhunderts bis zum 2. Weltkrieg'', Halle, ISBN 3-8258-6311-5.
EM i friidrett 2010 - 50 kilometer kappgang menn

**Herrenes 50 kilometer kappgang** under EM i friidrett 2010 fant sted i Barcelonas gater den 30. juli 2010.

## Medaljer



## Rekorder

## Kalender

## Resultat

### Finale

## Referanser
*Resultater
EM i friidrett 2010 – Tresteg menn

**Herrenes tresteg** under EM i friidrett 2010 fant sted på Estadi Olímpic Lluís Companys i Barcelona den 27. og 29. juli 2010.

## Medaljevinner

## Rekorder

## Kalender

## Resultater

### Kvalifisering
Kvalifisering: Kvalifiseringskravene var 16.75 (Q) eller blant de 12 beste.

}|| A || align="left" |  Ilja Jefremov ||align=left|  Russland ||  ||  ||  ||  **** || 
|}

### Finale

## Referanser


## Eksterne lenker
* Kvalifiseringsresultat 
* Finaleresultat
William Jardine

**William Jardine** er navnet til flere personer:

*William Jardine (handelsmann) og politiker, britisk (1784–1843)
*William Jardine (naturforsker), britisk (1800–1874).
*William Marion Jardine, amerikansk politiker og diplomat (1879–1955)
19. serierunde i Tippeligaen 2010

**19. serierunde i Tippeligaen 2010** startet lørdag 31. juli klokken 17:00 med Lillestrøm mot Kongsvinger. Runden fortsatte med seks kamper søndag 1. august, fem kamper klokken 18:00 og hovedkampen mellom Brann og Molde på Brann Stadion klokka 20:00. Runden ble avsluttet mandag 2. august klokken 19:00 med Vålerenga mot  Start.


## Fakta

## Eksterne lenker
* Tippeligaen 2010: Terminliste og resultater  på altomfotball.no
Don’t Explain – en gave fra Billie Holiday

***Don't Explain – en gave fra Billie Holiday*** er et musikkalbum med Odd Børretzen og Susanne Fuhr, utgitt i .

## Sporliste
# «My Man»
# «Crazy He Calls Me»
# «Don't Explain»
# «Hes Funny That Way»
# «Them Their Eyes»
# «Blues I»
# «More Than You Know»
# «Tanke I»
# «Lady Sings the Blues»
# «You Don't Know What Love Is»
# «Nobodys Business»
# «Strange Fruit»
# «Always»
# «Good Morning Heartache»
# «Tanke II»
# «You've Changed»
# «Blues II»
# «God Bless the Child»

## Referanser


## Eksterne lenker
*
Dicyandiamid

**Dicyandiamid** eller **cyanguanidin** er en hvit, krystallinsk forbindelse med formelen HN=C(NH2)NHCN. Smeltepunktet er mellom 207–209 °C. 

Dicyandiamid kan fremstilles ved at kalsiumcyanamid utlutes med varmt vann. Forbindelsen anvendes blant annet i plastindustrien til fremstilling av melamin og i farmasøytisk industri til syntese av enkelte legemidler.
Taipan (forretningsmann)

**Taipan** (kinesisk: 大班, pinyin: *Dàbān*) er et uttrykk fra kantonesisk som er gått inn i blant annet engelsk og som opprinnelig ble brukt for å betegne en ledende utenlandsk forretningsmann i Kina eller Hongkong på 1800-tallet og tidlig på 1900-tallet. Det kantonesiske uttrykket benyttes nå generelt om ledende forretningsfolk uavhengig av nasjonalitet. Ordrett betyr det «toppklasse».

Uttrykket ble alminnelig benyttet om ledende forretningsfolk i Hongkong mens byen var under britisk styre, og ble særlig benyttet som dem satt i ledelsen for de eldre handelskompaniene i byen, som for eksempel Jardine Matheson.

Det første funn av ordet i engelsk skrift er fra *Canton Register* av 28. oktober 1834. Stavemåtene var gjerne litt annerledes, som *taepan* (eldste funn), *typan* og *tai-pan*. 

## Taipaner (utvalg)
*William Jardine, Jardine Matheson (1843–1845), Hongkong
*James Matheson, Jardine Matheson (1796–1878), Hongkong
*Lawrence Kadoorie, China Light and Power (1899-1993), Hong Kong
*Nigel Rich, Jardine Matheson (1989-1994), Hongkong
*Alasdair Morrison, Jardine Matheson (1994-2000), Hongkong
*Simon Murray, Hutchison Whampoa (1984-1994), Hong Kong
*Percy Weatherall (født 1957), Jardine Matheson, Hongkong 
*William Keswick (1834–1912), Skottland
*Merlin Bingham Swire (født 1973), England
*Douglas Lapraik (1818–1869), England

## Referanser
Ineta Radēviča

**Ineta Radēviča** (født 1981) er en latvisk friidrettsutøver, som konkurrerer i lengdehopp og tresteg.
Radeviča kom på tredjeplass i U-23-EM i 2003. Hun har også vunnet to NCAA-mesterskap, mens hun konkurrerte for University of Nebraska. I Sommer-OL 2004 i Athen, kom hun på 13.-plass i tresteg og 20.-plass i lengdehopp. Hun endte på femteplass under Innendørs-VM 2006 og åttende i Innendørs-VM 2007. Hun er gift med den russiske ishockeyspilleren Petr Schastlivy og trenes av Igor Ter-Ovanesian. I EM i friidrett 2010 i Barcelona vant hun lengdekonkurransen, da hun satt ny latvisk rekord på 6.92 meter.

## Rekorder

## Referanser


## Eksterne lenker
*
Jardine Matheson

**Jardine Matheson Holdings Limited** (kinesisk: 怡和控股有限公司, pinyin: *Yíhé kònggǔ yǒuxiàn gōngsī*) er et multinasjonalt selskap med tyngdepunkt i Sørøstasia. Det ble opprettet i 1832 som **Jardine, Matheson & Co**. Det engasjerer seg blant annet innen eiendom, hoteller, konstruksjon, detaljhandel, finans, og transport. Firmaet er registrert i Bermuda, men hovedledelsen holder til i Jardine House i Hongkong. 

Jardine Matheson kontrolleres fortsatt av etterkommerne av en firmaets stiftere, handelsmannen (taipanen) William Jardine.

## Opprinnelse
Selskapet ble til i Guangzhou den 1. juli 1832 etter at de skotske handelsmennene William Jardine og James Matheson slo seg sammen. I 1834 sendte de sin første private skipslast med kinesisk te til England. Videre handlet de etterhvert med kinesisk silke, og returlasten til Kina bestod for det meste av indisk opium. Etter at de kinesiske myndigheter konfiskerte et stort lager opium og destruerte den i 1839, vendte selskapet seg til den britiske regjering om hjelp. Dette ført til den første opiumskrig som endte med kinesisk nederlag og som blant annet åpnet landet for legal opiumsimport.

## Litteratur
* Robert Blake: *Jardine-Matheson – Traders of the Far East*, Weinfeld & Nicolson, London 1999, ISBN 0-297-82501-1
* Carol Matheson Connell: *A Business in Risk – Jardine-Matheson and the Hong Kong Trading Industry*, Praeger Publishers, Westport 2004, ISBN 0-275-98035-9.
## Eksterne lenker
*
Thomas Hunt Morgan

**Thomas Hunt Morgan** (1866–1945) var en amerikansk zoolog og genetiker. Han ble tildelt Nobelprisen i fysiologi eller medisin i 1933 for sin oppdagelse av gener og deres plassering på kromosomer. Også noen av Morgans studenter ble tildelt Nobelprisen: George Wells Beadle (1958), Edward B. Lewis (1995) og Hermann Joseph Muller (1946). 

Morgan ble innvalgt som utenlandsk representant av Kungliga Vetenskapsakademien i 1927.

## Referanser


## Eksterne lenker
EM i friidrett 2010 – Tikamp menn

__TOC__

**Herrenes tikamp** under EM i friidrett fant sted den 28. og 29. juli 2010 på Estadi Olímpic Lluís Companys i Barcelona.

## Medaljer

## Rekorder

## Kalender

## Resultater

### 100 meter
#### Heat 1

#### Heat 2

#### Heat 3

### Lengdehopp

### Kulestøt

### Høydehopp

### 400 meter
#### Heat 1

#### Heat 2

#### Heat 3

#### Heat 4

### 110 meter hekk
#### Heat 1

#### Heat 2

#### Heat 3

### Diskoskast

### Stavsprang

### Spydkast

### 1500 meter
#### Heat 1

#### Heat 2

### Sammenlagt

**Q = Kvalifisert via plassering, q = Kvalifisert via tid, DNF = Fullførte ikke, SB = Sesongbeste, DSQ = Diskvalifisert, PB = Personlig rekord**

## Referanser
*Deltakerliste
*Resultater 100m 
*Resultater lengde 
*Resultater kulestøt 
*Resultater høydehopp 
*Resultater 400m 
*Resultater 110m hekk 
*Resultater diskos 
*Resultater stavsprang 
*Resultater spydkast 
*Resultater 1500m 
*Resultater sammenlagt
George Whipple

**George Hoyt Whipple** (1878–1976) var en amerikansk lege og patolog. Han ble tildelt Nobelprisen i fysiologi eller medisin i 1934, sammen med landsmennene George Richards Minot og William Parry Murphy for deres oppdagelser vedrørende leverbehandling i tilfeller av anemi.

George Whipple ble utnevnt til professor i 1909 i Baltimore ved Johns Hopkins University, i 1914 kom han til Berkeley, og i 1931 til Rochester.

I 1924 fikk Murphy hunder til å blø for og gjøre dem anemiske, for  deretter å mate han dem med ulike stoffer og måle forbedringen. Han  oppdaget at inntak av store mengder lever syntes å kurrere sykdommen.  Minot og Whipple satte deretter i gang med å kjemisk isolere helbredende  stoff, og til slutt var de i stand til å isolere  vitamin<sub>B12</sub> fra leveren.

## Referanser


## Eksterne lenker
München Hauptbahnhof

**München Hauptbahnhof** er Münchens sentralstasjon. Den er et av Tysklands viktigste jernbaneknutepunkter med daglig rundt 350&nbsp;000 reisende. Den har like stor persontrafikk som Frankfurt Hauptbahnhof, bare Hamburg Hauptbahnhof har mer trafikk.

## Referanser


## Eksterne lenker
*
Norge Ski Club

**Norge Ski Club** er en skiklubb i Fox River Grove, nordvest for Chicago i Illinois, USA. Klubben ble stiftet 12. november 1905 av norske immigranter, og er en av flere amerikanske skiklubber som regner seg som landets eldste kontinuerlig drevne skiklubb.

Blant stifterne av skiklubben var Karl Hovelsen, som hadde kommet fra Norge samme år. Han fant området der klubbens hoppbakke skulle bygges, og konstruerte bakken. Cary Hill ble åpnet i 1907, og er den eldste hoppbakken i USA som har vært i kontinuerlig drift (med årlige renn). Den største bakken i Cary Hill har i dag størrelse K70.

I 1937 og 1954 bygde skiklubben en midlertidig hoppbakke på stadionet Soldier Field i Chicago (i dag hjemmebanen til amerikansk fotball-laget Chicago Bears), og arrangerte oppvisningshopprenn der. Bakken var bygd av tre, og skal ha hatt K-punkt 50 meter. Til underlag i bakken ble det brukt knust is.

Norge Ski Club inviterte i 1932 Johanne Kolstad og Hilda «Nusse» Braskerud til å komme til USA og delta i oppvisningsrenn. De to norske jentene, som da var 19 og 16 år gamle, hadde imponert i mange renn i 1931 og 1932 og blitt svært populære. Nusse Braskerud fikk ikke lov av foreldrene sine til å reise, men Johanne Kolstad dro til USA i januar 1933. Hun debuterte på amerikansk jord i Cary Hill, og hoppet siden i en mengde bakker over store deler av Nord-Amerika fram til 1938.

Norge Ski Club har arrangert USAs nasjonale mesterskap i skihopping seks ganger, i 1912, 1918, 1922, 1931, 1934 og 1962. Alle rennene har blitt avholdt i Cary Hill.

## Kjente medlemmer
Medlemmer av Norge Ski Club som har blitt tatt inn i U.S. National Ski and Snowboard Hall of Fame:
*Karl Hovelsen
*Laurence Maurin
*Roy Mikkelsen
*Ragnar Omtvedt
*Eugene Pettersen

## Kilder
*Norge Ski Club
*Skisprungschanzen-Archiv: Fox River Grove IL
*Skisprungschanzen-Archiv: Chicago IL
*Karin Berg: *[http://urn.nb.no/URN:NBN:no-nb_digibok_2008090500007 Hopp, jenter, hopp!: Historien om Johanne Kolstad og Hilda Braskerud – et annerledes skieventyr]*. Schibsted, Oslo 1998. ISBN 82-516-1720-0, s. 42-47 (digitalisert av Nasjonalbiblioteket)
*U.S. Ski and Snowboard Hall of Fame
*Eastern Ski Jumping & Nordic Combined Foundation, Inc.: United States National Ski Jumping Champions 1904-1980
Hans Spemann

**Hans Spemann** (født 27. juni 1869 i Stuttgart, død 9. september 1941 i Freiburg) var en tysk embryolog. Han ble tildelt Nobelprisen i fysiologi eller medisin i 1935 for oppdagelsen av organisatoreffekten i embryonal utvikling.

Under sine studier ved Universitetet i München vinteren 1893&ndash;1894 ble Spemann nærmere kjent med August Pauly &ndash; et kjennskap av stor betydning for Spemann. Etter studiene var ferdig våren 1894, og frem til slutten av 1908, arbeidet han ved det zoologiske instituttet i Würzburg. Underveis tok han eksamen i zoologi, botanikk og fysikk for å supplere sine anatomiske studier. Han jobbet også under Theodor Boveri, Julius Sachs og Wilhelm Röntgen, som alle hadde stor innflytelse på hans vitenskapelige utvikling.

Spemann ble i 1898 kvalifisert som lektor i zoologi ved Universitetet i Würzburg og ti år senere ble han forespurt om å være professor i zoologi og komparativ anatomi ved Rostock. Ytterligere seks år senere ble han visedirektør ved Kaiser-Wilhelm-instituttet for biologi i Dahlem i Berlin. I 1919 ble han utnevnt til professor ved Universitetet i Freiburg, en stilling han beholdt frem til han gikk av og ble professor emeritus i 1935.

## Referanser


## Eksterne lenker
Yiji

**En yiji, eller geji** (kinesisk: 歌妓、歌伎、歌姬) var en kurtisane i det gamle Kina. *Yiji* 艺妓 er et kinesisk låneord fra det japanske *[[geisha]]*. De tjente som sangere og dansere, og sto for forestillinger og sosiale arrangement for den utdannede og adelige overklassen.

Yijier fikk lov til å ha seksuelle og romantiske forhold med sine velstående beskyttere, men de var ikke sexarbeidere. Konkubinat var lovlig i det gamle Kina, og overklassemenn kunne velge en yiji som sin medhustru. Mange yijier brukte kunst og poesi for å tiltrekke potensielle ektemenn. 

Yijier måtte gjennomgå streng opplæring i scenekunst og kultur, før de ble ansatt for å opptre på banketter, offisielle seremonier, rettssamlinger og til og med religiøse begivenheter. Yijier bidro til utviklingen av gammel kinesisk musikk, dans, poesi, maleri og zaju (kinesisk opera).

Yiji-kulturen hørte opprinnelig til hoffet under Xia-dynastiet og spredte seg senere til folket.

Fra og med 1860 erstattet changsan(長三)-prostituerte gradvis yijier.

## Referanser
Betalt dansepartner

En **betalt dansepartner** eller ***taxi dancer*** (fra engelsk) har ofte virksomheten som hovedprofesjon. Uttrykket ble først brukt, på amerikansk engelsk, i 1927. På 1920-tallet og 1930-tallet, fantes unge kvinner og menn som lot seg engasjere som dansepartnere, mot betaling. De ble betalt for hvor mange danser, altså hvor lenge, de danset med sin klient – altså som det koster mer å kjøre taxi alt etter som hvor lang reisen er. Dette var selskapsdansens storhetstid, og danselokaler der det var vanlig å kunne engasjere taxidansere ble gjerne kalt *taxi dance halls*. Etter den annen verdenskrig tapte *taxi dancing* terreng, og den siste *taxi dance hall* i USA forsvant på 1960-tallet. *Hostess*-klubber hvor (danse-)ansatte mottar timebetaling for tiden med den enkelte kunde, finnes i Los Angeles.

«Taxidanser» er en oversettelse til norsk av begrepet som ble benyttet av Aftenpostens nettsted i 2006.

## Annet
Før R.Valentino fikk spille i filmer, jobbet han som dansepartner mot betaling.

### Innen popkultur
*Shirley MacLaine spiller en *taxi dancer* i filmen *[[Sweet Charity]]* fra 1969. (Filmen er blitt vist på (daværende) Norges eneste fjernsynskanal.)

## Referanser
Wolfgang Schmidt

**Wolfgang Schmidt** (født 16. januar 1954 i Øst-Berlin) er en tidligere østtysk/tysk friidrettsutøver. I 1982 skapte han nyheter da han gjorde et mislykket fluktforsøk fra Øst-Tyskland. Han konkurrerte for DDR under Sommer-OL i 1976 og vant sølv i diskos. Schmidt har også vunnet to EM-medaljer i samme gren. I 1990 konkurrerte han for Vest-Tyskland under EM i Split og tok bronsemedalje. Schmidts moderklubb i DDR var SC Dynamo Berlin. Etter friidrettskarrieren flyttet han til USA for å bli børsmegler.
## Referanser


## Eksterne lenker
*
Odd Skullerud

**Odd Emil Skullerud** (1943–2023) var en norsk billedkunstner.

## Bakgrunn
Skullerud vokste opp på Onsøy ved Fredrikstad der faren var lærer. 

## Utdannelse og kunstnerskap
Odd Skullerud utdannet seg til konditor, men som nittenåring i 1962 stilte han ut sine første bilder på Fredrikstad bibliotek debuterte som kunstner, i regi av Fredrikstad Kunstforening. 

Han studerte ved Statens Håndverks- og kunstindustriskole fra 1964 til 1967, etter at skolens rektor Håkon Stenstadvold hadde dispensasjon fra de formelle opptakskravene om fullført middelskole. Fra 1967 til 1971 studerte Skullerud på malerlinjen ved Statens kunstakademi, med Åge Storstein og Alf Jørgen Aas som lærere.

Skullerud er innkjøpt av blant andre Nasjonalgalleriet, Riksgalleriet og Norsk kulturråd. Han var først og fremst landskapsmaler, og Østfoldlandskapet ble en gjenganger i motivkretsen. I 2008 ga Tore Stubberud ut boken *Maleren som elsket Østfold* om Skulleruds kunstnerskap.

## Privatliv
Odd Skullerud bodde på Kallerød ved Manstad i Onsøy, der han bygget opp et tun av gamle hus og stabbur, som blant annet fungerte som atelier.

Han var gift med kunstnerkollegaen Anne L. Apaydinli Skullerud.

## Referanser


## Litteratur
* Stubberud,Tore: *Maleren som elsket Østfold. Om Odd Skullerud.* Valdisholm Forlag. ISBN 97882-7412-069-3.

## Eksterne lenker
* Nettgalleri ved Galleri Henrik Gerner (arkivert)
Gerald Wilson

**Gerald Stanley Wilson** (født 4. september  i Shelby i Mississippi, død 9. september  i Los Angeles i California) var en amerikansk jazztrompetist, storbandleder, komponist/arrangør, og instruktør. Han var lokalisert i Los Angeles siden tidlig på 1940-tallet.

## Biografi
Wilson ble født i Shelby i Mississippi 4. september 1918. Wilson ble med i Jimmie Lunceford Orchestra i 1939, og erstattet samtidig stjernetrompetisten og arrangøren Sy Oliver. Mens han var med Lunceford, bidro han med nummer til *bandets bok*, inkludert «Hi Spook» og «Yard-dog Mazurka».

### Andre verdenskrig
Under andre verdenskrig spilte Wilson en kort tid med U.S. Navy, med musikere som Clark Terry, Willie Smith og Jimmy Nottingham. I de senere år (rundt år 2005) spilte mange av bandets medlemmer sammen i det de kalte *The Great Lakes Experience Big Band*, med Wilson som dirigent og Ernie Andrews som invitert gjesteartist.
 
### Storband-årene
Wilson startet egentlig som trompetist og arrangør for Jimmie Lunceford, men han spilte og arrangerte også for Benny Carter, Duke Ellington og Dizzy Gillespie.

På midten av 40-tallet startet Wilson sitt eget band med stor suksess. I 1960 startet Wilson et Los-Angeles-basert band som hadde en rekke gode innspillinger på plateselskapet Pacific Jazz.

### Privatliv
Wilson var i over 40 år gift med meksikansk-amerikanske *Josefina Villasenor Wilson*. Hans sønn, Antony er gitarist for Diana Krall.

## Komponist, arrangør, instruktør og mer
I tillegg til å lede sitt eget band skrev Wilson arrangementer for andre. Inkludert Sarah Vaughan, Ray Charles, Julie London, Dizzy Gillespie, Ella Fitzgerald, Benny Carter, Lionel Hampton, Billie Holiday, Dinah Washington, og Nancy Wilson for å nevne noen..

Wilson var medlem av fakultetet på University of California, Los Angeles i mange år, og har vunnet prisen «teacher of the year».

I februar 2006 spilte Wynton Marsalis og *The [[Lincoln Center Jazz Orchestra]]* Wilsons musikk dirigert av Wilson selv.

I juni 2007, returnerte Wilson til platestudio med produsenten Al Pryor og et *All star big band* for å spille inn et spesialalbum for Montrey Jazz Festivals 50-årsjubileum.

## Norgesbesøk
I 1973 spilte Wilson på Kongsberg Jazzfestival sammen med et *festivalstorband*.

## Diskografi
* *Detroit* (2009)
* *Monterey Moods* (2007)
* *In My Time* (2005)
* *State Street Sweet* 
* *New York, New Sound* (Mack Avenue MAC 31009 + MAC 1019)
* *The Complete Pacific Jazz Recordings of Gerald Wilson and His Orchestra* (Mosaic MD5-198)
* *The Artist Selects: Gerald Wilson* (Blue Note 31439)
* *Gerald Wilson and His Orchestra 1946-1954* (Classics 1444)
* *Love You Madly* (Discovery DSCD-947)

## Referanser


## Eksterne lenker
* 
* 
* 
*  Arven etter Gerald Wilson - Paneldebatt på Detroit JazzStage - Jazz Extras
*  Tolv Essensielle Gerald Wilson innspillinger av Jeff Sultanof, (Jazz.com)
*  Track Listing, Personnel & Recording Dates for The Complete Pacific Jazz Recordings of Gerald Wilson  by Mosaic Records, (MosaicRecords.com)
Vannedderkopp

**Vannedderkopp** (*Argyroneta aquatica*) er en edderkopp i gruppen (familien) ullspinnedderkopper. Den lever det meste av tiden i ferskvann, herav navnet.

## Utbredelse
Vannedderkopp er utbredt fra  De britiske øyer i vest til Japan i øst. I Norge er hovedutbredelsen rundt Oslofjorden og ned til Kristiansand, og en del funn i Trøndelag. Det er noen spredte funn ellers i landet, det nordligste er på Sandøya i Tromsø kommune.

## Utseende
Vannedderkopp er en stor edderkopp, voksne er mellom 15 og 20 mm (kroppslengde). De er brunsvart på farge. Den kan kjennes på at de to bakerste beinparene har lange, fine hår som brukes til å transportere luft fra overflaten. Under vann ser edderkoppen, særlig bakkroppen, sølvfarget ut på grunn av et tynt lag luft rundt kroppen.

## Levevis
Den lever som predator (rovdyr) på andre mindre vannlevende dyr i ferskvann, men ånder luft som alle andre edderkopper. Denne ganske store edderkoppen spinner en dykkerklokke av silke mellom vannplantene, under vannoverflaten, som den fyller med luft som den bærer med seg fra overflaten ved hjelp av hårene på bakbeina. Dykkerklokken kan faktisk virke som en lunge og utveksle O<sub>2</sub> og CO<sub>2</sub> med det omkringliggende vannet. Luften blir slik stadig byttet ut og eggene blir lagt inne i denne «luftboblen». Den svømmer godt og beveger seg også langs silketråder som den har strakt under vann. Vannedderkoppen jakter særlig på vannlevende insekter og små krepsdyr. Den kan ikke spise under vann, så byttet blir fraktet til dykkerklokken eller eventuelt til overflaten. Den er en stor og kraftig edderkopp og kan bite godt fra seg om den blir uforsiktig håndtert. Den er trolig den edderkopparten i den norske faunaen som har det mest smertefulle bittet, det er imidlertid ikke farlig. Et uvanlig trekk ved denne edderkoppen er at hannen er større enn hunnen, hos nesten alle andre edderkopper er det motsatt. Vannedderkopper, særlig unge individer, kan også krype rundt mellom vegetasjon i vannkanten, men blir de skremt dykker de straks under vann.

## Eksterne lenker
* 
* Glenn Halvor Morka: Edderkoppkroken. Nettside om norske edderkopper, med mange bilder
Per Harling

**Per Harling** (født 20. juni 1948 i Bromma ved Stockholm) er en svensk prest, forfatter, komponist og salmedikter. Harling har framfor alt arbeidet sentralt i Svenska kyrkan med gudstjenesteutvikling i flere perioder. Han var programleder for en serie TV-programmer: «På psalmens vingar», på slutten av 1980-tallet og begynnelsen av 1990-tallet samt for et titall dokumentarprogrammer på svensk TV-2-dokumentärprogram på begynnelsen av 2000-talet. Disse programmene gikk under fellesvignetten «Hela världen sjunger». Han hadde andakter i svensk radio i perioden  1999-2001.

Harling har redigert sangboken *Hela världen sjunger* med kristne sanger fra hele verden. Han var fra 1986 til 88 sekretær for arbeidsgruppen som arbeidet fram boken *[[Psalmer i 90-talet]]*, et tillegg til salmeboken som går under navnet *[[1986 års psalmbok]]*. Han er forfatter av flere bøker, blant annet *Ett ögonblick i sänder – Lina Sandell och hennes sånger* (Libris, 2003) og *Våra älskade psalmer* (Libris 2007).

Han er representert i *1986 års psalmbok* med ti originaltekster («Vila i din väntan», «Kom nu, helig Ande», «När du ser en droppe glittra», «Nu öppnar vi våra hjärtan», «Må din väg gå dig till mötes», «Han är inte här», «Vi ger dig denna nya dag», «Håll om mig», «Gud, i dina händer», «Vi är inte här förgäves»), melodier til tre verk («Han gick in i din kamp på jorden», «Brödet är ett, brutet för alla» og «Innan natten kommer») i tillegg til tekst og melodi til ti verk («Så länge solen värmer jorden», «Du är helig, du är hel», «I en värld full av kosmiska under», «Herre, låt mig få vila i Dig», «Morgon och afton», «Gud, när livet trasas sönder», «Jordens bön», «För livets skull», «Ge kyrkan kraft att höras» og «Du lilla barn»). I salmeboktillegget *Psalmer i 2000-talet* er han kreditert tilsammen 17 salmer som tekstforfatter, oversetter og komponist.

Flere notehefter med Harlings sanger har blitt utgitt. De seneste utgivne er *Allt hör ihop – 50 sånger för gudstjänst och andakt* (Libris 2007) og *I varje pulsslag andas himlen – 48 sånger för gudstjänst och andakt* (LINX Music/Libris 2002).

Harling er også representert med sine sanger og salmer i flere salme- og sangbøker rundt om i verden som i USA, Australia, New Zealand, Tyskland, Frankrike, Norge, Danmark, Finland, Taiwan og Russland. I Norge er han representert i *[[Salmer 1997]]* med salmen «Du er hellig, du er hel» og med to salmer i *[[Norsk salmebok 2013]]*.

Fra september 2007 til 2012 var Harling kyrkoherde i Svenska kyrkan i Sveits.

## Referanser


## Eksterne lenker
* Biografi hos hymnary.org
Anna-Mari Kaskinen

**Anna-Mari Kaskinen** (født 15. oktober 1958 i Åbo) er en finsk forfatter, poet og salmedikter. Hun har arbeidet mye sammen med komponisten Pekka Simojoki. De mest kjente verkene hennes er *Liekit* og musikalen *Hiljaisuuden messu*.

Kaskinens literære produksjon er svært høy, og hun har alene eller sammen med andre skrevet mer enn 70 bøker. Hun er også redaktør for magasinet *Lastenmaa*. Bøkene spenner fra poesi og salmer til barnebøker og gavebøker.

I Norge er hun representert med en salme i *[[Salmer 1997]]* og *[[Norsk salmebok 2013]]*.

## Eksterne lenker
* 
*  Hennes offisielle nettside
Anton Lekang

**Anton Lekang** (født 4. januar 1904 på Steilo i Hadsel, død januar 1987 i Winsted i Connecticut, USA) var en norsk-amerikansk skihopper. Han ble blant annet amerikansk mester, og konstruerte også flere hoppbakker.

Han ble tatt ut til å hoppe i Holmenkollen i 1924. Noen år senere emigrerte han til USA, der han først slo seg ned i Nord-Dakota i 1927 og deretter i Connecticut nordøst i landet. De neste årene oppnådde han en rekke gode resultater som skihopper. I 1931 vant han blant annet det østcanadiske mesterskapet og ble delstatsmester i Maine og New York, og han vant det amerikanske uttakningsrennet til OL i Lake Placid i 1932. Siden han ikke var amerikansk statsborger ennå, kunne han ikke delta i OL, men han fikk være prøvehopper under olympiarennet.

Anton Lekang vant i 1932 det amerikanske mesterskapet. I 1934 ble han profesjonell, og satte samme år bakkerekord og personlig lengderekord med 81 meter (266 fot) i Ecker Hill i Park City. Året etter bygget han og Strand Mikkelsen en hoppbakke i Ayer, Massachusetts. 25. januar 1936 gjorde Lekang det aller første hoppet i Ayer Ski Hill, men han falt og brakk ankelen. Bakken ble for øvrig ødelagt av en storm bare et halvt år senere, og ble aldri gjenoppbygd.

Etter at han ble profesjonell, deltok Anton Lekang i en rekke oppvisningsrenn. Blant annet hoppet han innendørs i Madison Square Garden i New York i 1937, sammen med Johanne Kolstad, Ella Guldbrandsen og flere andre norske og norskamerikanske hoppere. Etter at karrieren som hopper var over, var han skilærer ved flere skoler, deriblant Yale University.

Anton Lekang ble innlemmet i National Ski Hall of Fame i 1977.

## Referanser


## Kilder
* U.S. Ski and Snowboard Hall of Fame and Museum: Anton Lekang
* The American Ski Jumping Hall of Fame, Hall of Fame Inductee: Anton Lekang
* New England Lost Ski Areas: Ayer Ski Hill
* Harold "Cork" Anson: *Jumping through time – A history of ski jumping in the United States and Southwest Canada*. Port Hole Publications, Florence, Oregon 2010. ISBN 978-0-9768107-7-3, s. 71
* Karin Berg: *[http://urn.nb.no/URN:NBN:no-nb_digibok_2008090500007 Hopp, jenter, hopp!: Historien om Johanne Kolstad og Hilda Braskerud – et annerledes skieventyr]*. Schibsted, Oslo 1998. ISBN 82-516-1720-0, s. 61 og 78 (digitalisert av Nasjonalbiblioteket)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980
Stig Engen

**Stig Andor Engen** (født 20. august 1959) er en norsk tidligere fotballkeeper. Har blant annet spilt for Hødd og Molde.

Engen kommer fra Hareid, der han spilte fotball i alderbestemte klasser. Men han hadde spilt flere sesonger i Hjørungavåg i lavere divisjoner før han sluttet seg til Hareids A-stall (nivå tre) i 1985. Tok over rollen som førstekeeper for Lars Atle «Lasse» Flø, og gjorde sine saker så godt at han ble solgt til Molde etter 1987-sesongen. Han var i rosenens by i to sesonger, før han vendte tilbake til Hareid. Etter 1992-sesongen, da Engen var spillende assistenttrener under Harald Åsland Riise i 2.-divisjon, gikk han til Hødd &ndash; som da spilte i 1.-divisjon. Har klubbens førstekeeper i 1993 og 1994, men byttet på å vokte buret med Trond Hjelle da Hødd spilte i Tippeligaen i 1995. Hødd rykket ned, og Engen gikk tilbake til Hareid, der han i 1996 var spillende assistenttrener under Inge Gjerde.

I 1997 trappet Stig Engen ned, og spilte deretter noen sesonger som spiss for Brandal i lavere divisjoner. I 2005 gjorde Engen et overraskende comeback som Hareid-keeper, da 3.-divisjonslaget møtte Aalesund i cupens første runde. Grunnen var at førstekeeper Vagn Scheide Mork hadde karantene. I 2009, i en alder av 50 år, gjorde Engen nok et comeback, denne gangen som spiss for Hareid 2 i 5.-divisjon.

Stig Andor Engen spilte 92 kamper for Hødd og 249 for Hareid. Han er i 2016 trener for guttelaget til Hareid.

## Eksterne lenker
* 
* Profil hos Norges Fotballforbund
Kristofer Juvkvam Ørjavik

**Kristoffer Juvkvam Ørjavik** (født 28. oktober 1911 i Hamburg, død 31. mai 1990 i Sør-Aurdal) var en norsk prest, poet og salmedikter. Som prest jobbet Ørjavik i Gransherad og Nord-Aurdal. I løpet av yrkeskarrieren ble han prost.

Han utgav blant annet diktsamlingene *Året og Æva* i 1969 og *Vesper* i 1977.

Ørjavik har oversatt 14 salmer som er med i *[[Norsk Salmebok (1985)|Norsk Salmebok]]* og i *[[Norsk salmebok 2013]]* har han med tre oversettelser og et egenskrevet vers til en salme.

## Litteratur
*
Harald Åsland Riise

**Harald Åsland Riise** (født 1965) er en norsk tidligere fotballtrener og -spiller.

## Karriere
Riise startet karrieren Hareid, der han spilte frem til 1993. I 1992 var han spillende trener da klubben for hittil siste gang spilte i 2.-divisjon. Før 1994-sesongen meldte han overgang til Hødd, hvor han blant annet var med på opprykket til Tippeligaen i 1994 og nedrykk igjen i 1995. På tross store skadeproblemer var han aktiv spiller i klubben fram til 2001.

I 2002 ble Riise hovedtrener i Hødd, en jobb han hadde fram til 2004. Ved siden av trenergjerningen var han også sportssjef og økonomisjef i Hødd, to roller han hadde frem til sommeren 2008, da han gikk over i det private næringsliv.

## Referanser
Henry Hallett Dale

**Henry Hallett Dale** (1875–1968) var en britisk fysiolog. Han ble tildelt Nobelprisen i fysiologi eller medisin i 1936, sammen med østerrikeren Otto Loewi for sine funn knyttet til kjemisk overføring av nerveimpulser.

Dales arbeid om ergotoksiner, samt undersøkelsene som kastet lys over histaminets virkningsmekanisme, dannet grunnlaget for bruken av antihistaminpreparater. Sammen med Barger var Dale den første som isolerte rent histamin fra vev fra dyr. Arbeidet med å klarlegge det autonome nevesystemets fysiologi var med på å danne grunnlaget for Nobelprisen.

Dale mottok sin mastergrad fra University of Cambridge i 1909. Mens han jobbet ved University College London møtte han og ble venn med Otto Loewi. Dale ble senere direktør for avdelingen for biokjemi og farmakologi ved National Institute for Medical Research i London. Han ble adlet i 1932 og mottok Order of Merit i 1944 og Knight Grand Cross av Order of the British Empire i 1948. Han var president i Royal Society fra 1940 til 1945. Under andre verdenskrig tjenestegjorde Dale i vitenskapspanelet som rådgiver for kabinettet.

Dale ble innvalgt som utenlandsk representant nummer 752 av Kungliga Vetenskapsakademien i 1932.

## Referanser

## Eksterne lenker
EM i friidrett 2006 – 100 meter menn

Øvelsen **100 meter menn** ved EM i friidrett 2006 ble avholdt i Göteborg, Sverige med 45 deltagere og med kvalifisering 7. august og finale 8. august 2006.

## Rekorder
Gjeldende Europa- og mesterkskapsrekord før denne konkurransen:

Det ble satt ny mesterskapsrekord under konkurransen:

## Program

## Resultater

### Runde 1
Kvalifisering: Første 4 i hvert heat (**Q**) og ellers de 8 raskeste tidene (**q**) går videre til Runde 2.

}  || 1||align=left| Kostyantyn Vasyukov ||align=left|  ||   || DSQ
|}
### Runde 2
Kvalifisering: Første 4 i hvert heat (**Q**) går videre til semifinalene.

### Semifinaler
De fire første i hver semifinale var direktekvalifisert (Q) for Finalen.

#### Semifinale 1

#### Semifinale 2

### Finale

## Eksterne lenker
* Resultater
Georg Aursnes

**Georg Overvåg Aursnes** (født 1976) er en norsk tidligere fotballspiller. Spilte for moderklubben Hareid frem til 1996, da han ble solgt til Hødd. Spilte for Hødd frem til han la opp i 2005. Gjorde et lite comeback for Hareid i 2006, men det ble med én kamp. Spilte litt for Hasundgot i 2009.

Georg Aursnes har spilt 316 kamper for Hødd og 85 for Hareid. Var i utgangspunktet spiss eller midtbanespiller, men slo ikke gjennom i Hødd før han ble flyttet bak som midtstopper.

Han er broren til Fredrik Aursnes.

## Referanser


## Eksterne lenker
*
Otto Loewi

**Otto Loewi** (1873–1961) var en østerriksk/tysk-amerikansk farmakolog. Han ble tildelt Nobelprisen i fysiologi eller medisin i 1936, sammen med briten Henry Hallet Dale for sine funn knyttet til kjemisk overføring av nerveimpulser.

Loewi mottok sin doctor medicinae fra Universitetet i Strasbourg (da en del av Tyskland) i 1896. I perioden 1897 til 1898 var han assistent til Carl von Noorden, kliniker ved bysykehuset i Frankfurt. Senere i 1898 ble han assistent til professor Hans Horst Meyer, den velkjente farmakologen ved Universitetet i Marburg, og fra 1904 professor i farmakologi i Wien. I 1905 ble Loewi førsteamanuensis ved Meyers laboratorium, og i 1909 ble han valgt til professor i farmakologi i Graz.

## Utvalgte publikasjoner
* *From the workshop of discoveries.* University of Kansas Press, 1953.
* *Introduction.* In: *Pharmacological Reviews*. bind 6, 1954, S. 3–6.
* *A scientist’s tribute to art: Essays in honour of Hans Tietze.* I: *Gazette of Besaux Arts*. 1958, S. 389–392.
* *An autobiographical sketch.* In: *Perspectives in Biology and Medicine*. bind 4, 1960, S. 3–25.

## Referanser


## Eksterne lenker
Einar Orten

**Einar Orten** (født 22. februar 1915, død 11. september 2000) var opprinnelig fra Sandøy kommune i Ytre Romsdal. Han var utdannet agronom og offiser. 

Orten deltok i felttoget i Sør-Norge i 1940. Arbeidet i Forsvaret og hos Fylkesmannen i Møre og Romsdal 1945-1949. Senere lensmann og ordfører. Hadde begge posisjonene i Vanylven kommune, ordfører der fra 1955 til 1959. Flere fylkeskommunale verv i samme tidsrom. Senere lensmann i Hareid og Ulstein fra 1962 og frem til han gikk av med pensjon i 1982. Æresmedlem i Sunnmøre Lensmannslag. 

Einar Orten er far til Per Eilert Orten, Helga Alfryda Orten Harnes og forfatter Øystein Orten.

## Referanser
Albert Szent-Györgyi

**Albert von Szent-Györgyi Nagyrápolt** (født 16. september 1893 i Budapest, død 22. oktober 1986 i Woods Hole i Barnstable County i Massachusetts) var en ungarsk fysiolog og nobelprisvinner. Han ble tildelt Nobelprisen i fysiologi eller medisin i 1937  for blant annet å ha påvist og isolert C-vitaminet ascorbinsyre.

Szent-Györgyi var også aktiv i den ungarske motstandsbevegelsen under andre verdenskrig og gikk inn i ungarsk politikk etter krigen.

I 1954 ble han også tildelt Albert Lasker Basic Medical Research Award.

## Referanser

## Eksterne lenker
Harald H. Rise

**Harald H. Rise** (født 17. mai 1959) er en norsk journalist og redaktør, og tidligere ansvarlig redaktør og administrerende direktør i Sunnmørsposten. Han er tidligere konserndirektør i Edda Media og nåværende administrerende direktør i Polaris Media Nordvestlandet og i Harstad Tidende Gruppen.

Rise er født og oppvokst i Hareid kommune, men er i dag bosatt i nabokommunen Ulstein. Rise er utdannet cand.mag. i Norge og har journalistutdanning fra USA. Han var journalist og vaktsjef i Sunnmørsposten fra 1985 til 1993, før han ble informasjonssjef i Ulstein-konsernet i Ulsteinvik i 1993-94. I 1994 tok han over som ansvarlig redaktør i Sunnmørsposten. Fra 2002, og fram til overgangen til Edda Media 2007, var han også administrerende direktør i avisen.

I 2007 ble Rise hentet til Sunnmørspostens daværende eierselskap Edda Media. I 2009, da Polaris Media kjøpte Sunnmørsposten og Romsdals Budstikke, ble Rise ansatt som administrerende direktør i da nyopprettede Polaris Media Nordvestlandet. Han har senere også blitt administrerende direktør i Harstad Tidende Gruppen. Rise er i tillegg styreleder i blant annet Sunnmørsposten, Romsdals Budstikke, Mediehuset iTromsø, Harstad Tidende og Nordvest Distribusjon.

Rise har også vært tett involvert i fotballen på Sunnmøre. Han var trener for Hareid IL i 1991, da klubben rykket opp til 2. divisjon. Rise har i senere år trent aldersbestemte lag i IL Hødd. Han spilte i Hareid IL som aktiv fotballspiller. Han har også trent volleyballag.

## Referanser
ABCD-vise

**«ABCD vise»** er en skillingsvise fra rundt 1890. Den er kjent i hele Norden. Visa er innspilt på *[[Frem fra Glemselen kap. 8]]* med Rita Engebretsen og Helge Borglund.

## Teksten
#ABCD kunne jeg få se, kunne jeg få sekunne jeg få se deg min venn skulle du få se meg igjen.ABCD kunne jeg få se, kunne jeg få se.
#EFGH kunne jeg få, kunne jeg få,kunne jeg få et kyss av deg skulle du få to igjen av meg.EFGH kunne jeg få, kunne jeg få.
#IJKLM skjønn er himmelen, skjønn er himmelen,skjønnere er dine øyne blå, men dem kan jeg aldri stole på,IJKLM skjønn er himmelen, skjønn er himmelen.
#NOPQ akk visste du, akk visste du,akk visste du hvor tungt det er at forlate den man holder kjær.NOPQ akk visste du, akk visste du.
#RSTUV langt herfra må skje, langt herfra må skje,langt ned i dalene, høyt opp i salene,RSTUV langt herfra må skje, langt herfra må skje.
#XYZÆØ nå må jeg dø, nå må jeg dø,dø i fra deg min venn, gå til min Gud i himmelen,XYZÆØ nå må jeg dø, nå må jeg dø.

## Kilder
*Sangene i våre hjerter, Elin Prøysen, Damm 2007